ศูนย์เรื่องราวร้องทุกข์ ประสานมาเพื่อรับทราบเป็นข้อมูล กรณีประชาชนได้เสนอความเห็นผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล เรื่อง นร02670020086
ขอเสนอความคิดเห็นเกี่ยวกับระบบการรักษาของศูนย์บริการสาธารณสุข 24 ถนนพหลโยธิน แขวงลาดยาว เขตจตุจักร กรุงเทพมหานคร เนื่องจากปัจจุบันประชาชนที่มีสิทธิการักษาของสำนักงานหลักประกันสุขภาพแห่งชาติ (สปสช.) บัตรประกันสุขภาพถ้วนหน้า (สิทธิบัตรทอง 30 บาท) ที่เข้ารับการรักษากับทางศูนย์บริการสาธารณสุข 24 จะสามารถขอรับยารับประทานได้เพียงระยะเวลา 1 เดือนเท่านั้น เพราะศูนย์บริการสาธารณสุข 24 จะต้องนำใบเสร็จค่ารักษาพยาบาลไปเบิกกับทางคลินิกเวชกรรมมิตรสายหยุด ไม่ได้เบิกกับสำนักงานหลักประกันสุขภาพแห่งชาติ (สปสช.) จึงไม่สามารถจ่ายยาเป็นระยะเวลา 3 เดือน ส่งผลให้ประชาชนจะต้องเดินทางไปรับยาทุกเดือน เสียเวลาและเสียค่าใช้จ่ายจำนวนมาก ซึ่งประชาชนเห็นควรให้ศูนย์บริการสาธารณสุข 24 สามารถนำใบเสร็จค่ารักษาพยาบาลไปเบิกกับสำนักงานหลักประกันสุขภาพแห่งชาติ (สปสช.) ได้โดยตรง เพื่อให้ศูนย์บริการสาธารณสุข 24 สามารถจ่ายยาเป็นระยะเวลา 3 เดือนให้กับประชาชนได้ หรือหากไม่สามารถดำเนินการได้ ก็ขอให้ทางสำนักงานหลักประกันสุขภาพแห่งชาติ (สปสช.) จ่ายค่ารักษาพยาบาลให้กับประชาชนเป็นเงินสด เพื่อประชาชนจะได้นำเงินสดไปเข้ารับการรักษาได้ทุกโรงพยาบาลต่อไป (ประชาชนยินดีเปิดเผย ชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก #ศรท #ศรท1111
#1555 #citydata